મુંબઈ: મુંબઈના સાંતાક્રૂઝમાં ૭૨ વર્ષના એક આરટીઆઈ કાર્યકરની નજીકની રેન્જથી ગોળી મારીને હત્યા કરવામાં આવી હતી. પોલીસના જણાવ્યા અનુસાર આરટીઆઈ કાર્યકર ભૂપેન્દ્ર વીરા જમીન માફિયા અને કલીનાની આસપાસ ગેરકાયદે બાંધકામ અને દબાણ વિરુદ્ધ લડી રહ્યા હતા. રવિવારે મોડી રાત્રે તેમના પર હુમલો થયો હતો. ભૂપેન્દ્ર વીરા સાથે કામ કરનાર સામાજિક કાર્યકર અને ‘આપ’નાં પૂર્વ નેતા અંજલી દમાનિયાએ આક્ષેપ કર્યો છે કે જમીન માફિયાઓ વિરુદ્ધ લડવા બદલ ભૂપેન્દ્ર વીરાને નિશાન બનાવવામાં આવ્યા છે. તેમણે આરોપીઓની તત્કાળ ધરપકડ કરવા માગણી કરી હતી.